
Αγιασμός στα σχολεία, σήμερα,  στην έναρξη της νέας σχολικής χρονιάς 
Επέστρεψαν, σήμερα, στα θρανία οι μαθητές μετά τη θερινή ανάπαυλα, ξαναδίνοντας με τις χαρούμενες φωνές και τη θετική τους διάθεση  ζωντάνια και κίνηση στις αυλές και στις σχολικές  αίθουσες. Η πρώτη ημέρα στο σχολείο ήταν πολύ ξεχωριστή για όλους, ειδικά όμως για τα ‘’πρωτάκια’’, στοιχισμένα στη σειρά, να παρακολουθούν με περιέργεια το νέο τους περιβάλλον, κρατώντας σφιχτά τις σχολικές τους τσάντες.
Καθώς η έναρξη της σχολικής χρονιάς σηματοδοτεί για την εκπαιδευτική κοινότητα ένα πεδίο προκλήσεων στη μάθηση, ο Δήμαρχος Κιλκίς Δημήτρης Κυριακίδης αλλά και το σύνολο των εκπροσώπων της Δημοτικής Αρχής θέλησαν, να συνοδεύσουν τα παιδιά και να τα ενθαρρύνουν στο νέο τους ξεκίνημα, με εγκάρδιες ευχές για μια καλή χρονιά με δύναμη, έμπνευση και δημιουργικότητα, με τη σωστή καθοδήγηση και υποστήριξη των εκπαιδευτικών και των γονέων τους. Συγχρόνως η Δημοτική Αρχή δήλωσε απερίφραστα την υποστηρικτική της αρωγή στα ζητήματα της καθημερινότητας του σχολείου αλλά και στη βελτίωση των κτηριακών εγκαταστάσεων, προκειμένου οι σχολικές μονάδες να είναι ασφαλείς, λειτουργικές και ελκυστικές για το παιδικό παιχνίδι και την άθληση.    
Ο Δήμαρχος Κιλκίς παρέστη στον καθιερωμένο αγιασμό του 2ου Πειραματικού Γενικού Λυκείου Κιλκίς, όπου προέστη ο Σεβασμιώτατος Μητροπολίτης Πολυανής και Κιλκισίου 
κ.κ. Βαρθολομαίος, του 8ου Δημοτικού Σχολείου Κιλκίς, και του ανακαινισμένου Δημοτικού Σχολείου Γαλλικού.
Στις τελετές αγιασμού των σχολικών μονάδων συμμετείχαν και ο Πρόεδρος του Δημοτικού Συμβουλίου Κιλκίς Αναστάσιος Καζαντζίδης (1ο και 6ο Δημοτικό Σχολείο Κιλκίς), οι Αντιδήμαρχοι Ελένη Πατλάκη (4ο Δημοτικό Σχολείο Κιλκίς, Δημοτικό Σχολείο Γαλλικού, 2ο Πειραματικό Γυμνάσιο και Λύκειο Κιλκίς) Θεμιστοκλής Ανθρακίδης ( 2ο Πειραματικό Λύκειο Κιλκίς, 1ο και 2ο ΕΠΑΛ Κιλκίς), Γιώργος Μπαλάσκας (3ο και 7ο Δημοτικό Σχολείο Κιλκίς), Θεμιστοκλής Κοσμίδης (2ο Δημοτικό Σχολείο Κιλκίς, Δημοτικό Σχολείο Μανδρών, 3ο Γυμνάσιο Κιλκίς), Αικατερίνη Γιαννακούλα – Ζιούτα (Ενιαίο Ειδικό Επαγγελματικό Γυμνάσιο – Λύκειο Κιλκίς), Ανέστης Πογέλης (6ο και 14ο Νηπιαγωγείο Κιλκίς), Δημήτρης Θεοδωρίδης (Νηπιαγωγείο, Δημοτικό Σχολείο και Γυμνάσιο Ευκαρπίας), Αιμίλιος Νικολαϊδης (Γυμνάσιο Βαπτιστή), Κωνσταντίνος Παπακώστας (Νηπιαγωγείο, Δημοτικό Σχολείο, Γυμνάσιο και Γενικό Λύκειο Χέρσου), Νικόλαος Γιαρήμαγας (Νηπιαγωγείο, Δημοτικό Σχολείο, Γυμνάσιο και Γενικό Λύκειο Νέου Αγιονερίου), οι δημοτικοί σύμβουλοι Γιάννης Χατζηαποστόλου (Νηπιαγωγείο και Δημοτικό Σχολείο Νέας Σάντας), Κωνσταντίνος Μπλούκος (1ο και 7ο Νηπιαγωγείο Κιλκίς), Ηλίας Μητρούλης (1ο Γενικό Λύκειο Κιλκίς), Στάθης Καρυπίδης (Νηπιαγωγείο, Δημοτικό Σχολείο, Γυμνάσιο και Γενικό Λύκειο Σ.Σ. Μουριών), Κωνσταντίνος Καμενίδης (Νηπιαγωγείο, Δημοτικό Σχολείο, Γυμνάσιο και Γενικό Λύκειο Χέρσου), Νικόλαος Στανημερόπουλος (Νηπιαγωγείο και Δημοτικό Σχολείο Μεγάλης Βρύσης), ο Πρόεδρος της Σχολικής Επιτροπής Πρωτοβάθμιας Εκπαίδευσης Δήμου Κιλκίς Γιάννης Καραϊτης (2ο Δημοτικό Σχολείο Κιλκίς, Δημοτικό Σχολείο Κρηστώνης), 
ο Πρόεδρος της Σχολικής Επιτροπής Δευτεροβάθμιας Εκπαίδευσης Δήμου Κιλκίς Πέτρος Σαλαβασίδης (1ο Γυμνάσιο Κιλκίς, 1ο ΕΠΑΛ), και η Μαρία Ραπτοπούλου, μέλος της Δημοτικής Κοινότητας Κιλκίς (11ο Νηπιαγωγείο Κιλκίς, 9ο Δημοτικό Σχολείο Κιλκίς – Λάζαρος Παυλίδης).    
